قازق بولی

قازق بولی وچکالے ایشیا دے دیس قازقستان دی بولی اے۔ ایس بولی دا تعلق ترک بولیاں دے گروہ نال اے۔ ازبکستان دی جمہوریہ قراقل پاکستان دی بولی دا قازق بولی نال سبھ توں قریبی تعلق اے تے ازبکستان دی ازبک بولی، کرغیزستان دی کرغیز بولی تے ترکمانستان دی ترکمن بولی وی قازق بولی نال رلدیاں ملدیاں نیں ۔

ایہ ترک بولی ٹبر دی لہندی قپچاق شاخ دی بولی اے تے قراقل پاک بولی تے نوغائی بولی دے نال ملدی جلدی اے۔

بولݨ آلے
2009 دی جنگننا دے مطابق اسنوں قازقستان وچ لگ بھگ ١ کروڑ لوگ بولدے نیں تے 2000 وچ ایہنوں قازقستان توں باہر بولن آلےآں دی گنتی 30 لکھ اندازا کیتی گئی سی۔ قازق نوں قازقستان وچ قومی بولی ہون دا درجہ حاصل اے۔ قازقستان توں علاوہ ایہنوں چین، منگولیا، تاجکستان، ترکی، ترکمانستان، یوکرین، روس تے ایران دے کچھ گروہ وی بولدے نیں۔ جغرافیائی طور تے قازق بولی تیان شان پروتاں توں لیکے کیسپیئن سمندر تک دے وڈے علاقے وچ بولی جاندی اے۔

 لپی 
قازقستان وچ لمبے عرصے تک  سویت یونین دا قبضہ رہݨ پاروں اتھے ایہنوں  سریلک لپی  وچ لکھیا جاندا اے ۔ چین دے لہندے  ژن جیانگ صوبے وچ وسݨ آلے ( اندازا) 10 لکھ قازق لوک ایہنوں  ایغور بولی دی فارسی عربی لپی  دے نال لکھدے نیں۔ 2006 وچ قازقستان دے صدر نور سلطان نذر نے قازق بولی نوں  رومن لپی  وچ لکھݨ دا ارادہ کیتا تے ایہدے تے غور تے فکر کیتا گیا ۔Kazakh President Revives Idea of Switching to Latin Script 2008 چ قازق سرکار ولوں جاری رپورٹ دے مطابق ایہہ لپی دا بدلاو 30 کروڑ ڈالر دے خرچے دے نال 10 - 12 سالاں وچّ کیتا جا سکدا اے ۔Kazakhstan: Moving Forward With Plan to Replace Cyrillic With Latin Alphabet سوچ وچار دے بعد صدر نے اپنا فیصلہ سنایا کہ اس سمیں  قازق لپی وچ کوئی بدلاو نہیں کیتا جاوے گا تے سریلک لپی دا استعمال جاری رہے گا۔  قازقستان دی حکومت نے اپریل 2017 چ اعلان کیتا کہ 2017 دے آخر تک قازق بولی دی سریلک لپی دی تھاں لاطینی لپی لاگو کر دتی جاوے گی۔

 اداہرن 
ایہہ  اقوام متحدہ  دے انسانی حقوق چارٹر' دا قازق روپ اے۔ 

سریلک لپیفارسی عربی لپیشاہ مکھی لپی انترنپنجابی ترجمہ Барлық адамдар тумысынан азат және қадір-қасиеті мен кұқықтары тең болып дүниеге келеді. Адамдарға ақыл-парасат, ар-ождан берілген, сондықтан олар бір-бірімен туыстық, бауырмалдық қарым-қатынас жасаулары тиіс.بارلق آدامدار تومسنان اجات جانے قادرقاسییتی مین کققتاری تینگ بولپ دنییگے کیلیدی۔ آدامدارغا عقل پاراست، اراوجدان بیرلگین، سوندقتان اولار بر برمین توستق، باورمالدق کارم قاتناس جاساولاری تیئس۔سارے آدم ( انسان ) آزاد تے  قدر آلے تے حقاں وچ برابر پیدا ہندے نیں ۔ آدم ( انسان )  عقل  پرست  تے ضمیر دے مالک ہندے نیں تے ایہناں نوں اک دوجے نال بھائی چارے دا سلوک کرنا چاہیدا اے۔ 

حوالہ

گٹھ:قازقستان
گٹھ:بولیاں
گٹھ:بولی
گٹھ:دنیا دیاں بولیاں
گٹھ:لسانیات
گٹھ:زباناں
گٹھ:بولیاں بلحاظ دیس
گٹھ:ایشیا دیاں بولیاں
گٹھ:ایشیائی دیساں دیاں بولیاں
گٹھ:یورپ دیاں بولیاں
گٹھ:یورپی بولیاں
گٹھ:یورپی دیساں دیاں بولیاں
گٹھ:ترک بولیاں
گٹھ:ترکستان
گٹھ:وسطی ایشیا
گٹھ:قازقستان دیاں بولیاں